პედრო მარტინი სავარაუდოდ ტამპლიერი იყო. 1150 წელს ის ესპანეთში იყო. შემდგომ ალბათ წმინდა მიწაზე მოხვდა ასევე ტამპლიერ პედრო გონსალესთან ერთად. სამწუხაროდ პედრო გონსალესის შესახებ არავითარი მონაცემები არ გაგვაჩნია. ისინი აღაპში ალვარესზე წინ არიან მოხსენიებულები. მონჟუას ორდენის წევრებს მაგისტრზე წინ არ მოიხსენიებდნენ, ასე რომ ბუნებრივია ვიგულისხმოთ, რომ ორივე ტამპლიერი იყო. ეს აღაპი 1176-1180 წლებში უნდა იყოს შედგენილი, როდრიგო ალვარესის წმინდა მიწაზე ყოფნისას.